Més de 600 farmacèutics de la província de Barcelona participen en la campanya “Atenció Pell 365” per conscienciar de la importància de protegir-se del sol durant tot l’any - Notes de premsa - Col·legi de Farmacèutics de Barcelona\nMés de 600 farmacèutics de la província de Barcelona participen en la campanya “Atenció Pell 365” per conscienciar de la importància de protegir-se del sol durant tot l’any\nLa campanya -que durarà tot un any- tindrà quatre onades. La primera comença avui, coincidint amb el Dia Europeu de la Prevenció del Càncer de Pell, i se centra en els protectors solars. Se’n faran 3 més, que abordaran els medicaments fotosensibilitzants, l’exposició invisible i la protecció física i els hàbits d’exposició\nMenys de la meitat dels 4.819 usuaris enquestats en anteriors edicions de la campanya “Atenció Pell” (el 43,2%) s’aplicaven crema solar sempre que s’exposaven al sol\nBarcelona, 13 de juny de 2019. El Col·legi de Farmacèutics de Barcelona (COFB) i l’Hospital Clínic de Barcelona impulsen la campanya d’educació sanitària “Atenció Pell 365” - patrocinada per Avène, Ladival i La Roche-Posay - per conscienciar de la importància de protegir-se del sol durant tot l’any.\nLa primera onada de la campanya està dedicada als protectors solars i ha arrencat avui, coincidint amb el Dia Europeu de la Prevenció del Càncer de Pell, amb la participació de més de 600 farmacèutics de la província de Barcelona (més de 500 farmàcies), que es van formar prèviament en una sessió informativa celebrada al COFB el passat 4 de juny.\nProtegir-se del sol cada dia: l’objectiu de la campanya\nA banda de la primera onada, se’n faran 3 més centrades en els medicaments fotosensibilitzants (tardor 2019), l’exposició invisible (hivern 2020), i la protecció física i els hàbits d’exposició (primavera 2020).\nAixí, amb la campanya “Atenció Pell 365”, que porta per lema “Protegeix-te, perquè cada dia surt el sol”, l’educació sanitària sobre la protecció solar es desestacionalitza, ja que es vol incidir en la necessitat de protegir-se la pell els 365 dies de l’any. A la província de Barcelona, hi ha més de 2.500 hores de sol anuals, amb un índex UV mitjà d’intensitat moderada-alta. Per això, la campanya vol fomentar la idea que protegir-se ha de ser un hàbit atemporal, que cal utilitzar protector solar a diari i fer-ne un ús correcte.\nAixí mateix, també busca aconsellar sobre els hàbits d’exposició saludables, informar dels efectes de les diferents radicacions i fomentar l’ús dels protectors físics com a mitjans de protecció complementaris.\nQuins materials tindrà la campanya?\n“Atenció Pell 365” ha posat a disposició dels farmacèutics participants diversos materials divulgatius: un vinil que podran penjar a la farmàcia; fulletons per als usuaris amb informació sobre com aplicar el protector solar, quins medicaments són fotosensibilitzants, els efectes de la radiació del sol sobre la pell i diferents maneres de protegir-se del sol; i una infografia que, en aquesta primera fase, està centrada en l’envàs del protector solar.\nCom escollir el protector solar que pot anar més bé i fins quan es pot guardar, algunes de les qüestions que resol la infografia\nA la infografia dirigida als usuaris, es detalla el significat de cadascun dels elements de l’envàs del protector solar i es remarca la importància de llegir atentament les indicacions d’aquests per saber com fer-ne un ús adequat.\nD’aquesta manera, es resolen alguns dels principals dubtes a l’hora d’utilitzar el protector solar, com quin és el factor de protecció necessari, fins quan es pot guardar i com saber si actua després del bany. Alhora, es recorden aspectes com que cada protector té una textura diferent i el farmacèutic pot aconsellar a l’usuari sobre quin és el més adequat per a cada tipus de pell, activitat i exposició al sol.\nReforçar l’educació sanitària sobre l’ús de protectors solars, una tasca necessària\n“Atenció Pell 365” és una extensió de la campanya “Atenció Pell” del COFB que s’ha realitzat conjuntament amb l’Hospital Clínic de Barcelona els anys 2016, 2017 i 2018. Segons dades d’anteriors edicions d’aquesta campanya, menys de la meitat dels 4.819 usuaris enquestats (el 43,2%) s’apliquen crema solar sempre que s’exposen al sol. I, tot i que un 52,6% afirma protegir-se del sol a la platja o a la piscina, tan sols el 4% s’aplica crema solar abans de practicar esports. Així mateix, el percentatge de persones que el 2017 declarava aplicar-se crema solar abans de sortir de casa (el 57,8%) no havia augmentat respecte a l’any anterior. Per tot plegat, es fa necessari continuar reforçant l’educació sanitària sobre la importància de protegir-se del sol en totes les èpoques de l’any.


La campanya nadalenca del CNL de les Terres de l'Ebre distribueix 6.500 cartes als Reis - Notícies - Consorci per a la Normalització Lingüística - CPNL\nEnguany s'han distribuït 6.445 cartes als Reis en català, editades pel Consorci per a la Normalització Lingüística (CPNL), entre 92 organitzacions, centres educatius, ajuntaments, biblioteques i entitats del territori.\nEn concret, s'han repartit 5.070 cartes als Reis entre 85 escoles d'educació infantil i primària, i escoles bressol. Les altres 1.375 cartes restants s'han destinat a organismes públics (ajuntaments, consells comarcals i biblioteques).\nA banda d'això, la campanya nadalenca s'ha aprofitat per divulgar entre la població en general i els mitjans de comunicació alguns recursos lingüístics relacionats amb aquestes festes que es poden trobar a Internet.\nAquestes accions han complementat la campanya I tu, jugues en català?, que es porta a terme per divulgar l'oferta de jocs i joguets en català que hi ha al mercat coincidint amb unes dates de gran consum d'aquests productes. Disset establiments comercials especialitzats en la venda d'aquests productes de les Terres de l'Ebre s'han adherit a la campanya.\nCarta als Reis d'Orient en català 2014


El Teatre Principal d'Olot va omplir-se dissabte per veure 'El zoo de vidre' de Tenessee Williams, dirigit per Josep Maria Pou - Garrotxa Digital\nComentaris tancats a El Teatre Principal d’Olot va omplir-se dissabte per veure ‘El zoo de vidre’ de Tenessee Williams, dirigit per Josep Maria Pou\nLa pluja que va caure a Olot fins ben entrada la nit va beneficiar espectacles en espais interiors com la funció de l’obra El zoo de vidre, de Tenessee Williams, dirigida per Josep Maria Pou i amb l’actriu Miriam Iscla com a protagonista. La taquilla del teatre Principal va vendre entrades fins pocs minuts abans de l’inici de la funció, a 2/4 de 10 de la nit. La platea va omplir-se en un 95% de la seva capacitat per veure aquest espectacle del qual van destacar els treballs de Miriam Iscla, dominadora del gran ventall de registres que li imposava el seu personatge, així com Dafnis Balduz, que va interpretar amb una naturalitat captivadora.\nEl zoo de vidre és la història d’uns personatges fràgils trontollant en la incertesa de la Gran Depressió nord-americana dels anys 30, amb el regust amarg de somnis no abastats i la melangia de no poder controlar l’entorn, que s’escapa com sorra fina entre els dits. Una melodia tacada de notes autobiogràfiques que va suposar el primer gran èxit teatral de Tenesse Williams. Miriam Iscla interpreta a una mare amb voluntat controladora sobre els seus fills, un intent desesperat de trobar-los un futur millor enmig de la negra nit. Aquesta és la primera producció que uneix els actors Josep Maria Pou i Miriam Iscla, el primer com a director, la segona com a protagonista. L’actriu destaca de Pou el gran coneixement de l’obra i la intencionalitat de Tenesse Williams, i la seva generositat a l’hora d’acceptar les propostes dels actors. Ahir el Teatre Principal d’Olot va gairebé omplir-se per veure aquesta obra. Per a Josep Maria Pou i Miriam Iscla, Olot és una plaça fixa en les seves gires. Al final de la funció, els espectadors van agrair la passió interpretativa de l’elenc, posada a cada paraula, i es va encomanar de la nostàlgia que professa aquesta fuetada de realisme vestida de funció teatral.


Els Moixiganguers d’ #Igualada es desplacen aquest cap de setmana a #Andorra\nEls morats actuaran a la Diada dels Pirineus, aquest diumenge, a la Plaça Coprínceps d’Escaldes d’Engordany a partir de les 11 del matí. Els Moixiganguers actuaran al costat dels Castellers d’Andorra que aquest any celebren el seu cinquè aniversari.\nEls d’Igualada venen d’una doble actuació durant el passat cap de setmana; a Valls i a Vilanova i la Geltrú\nEn aquestes dues sortides els resultats dels morats no van ser els esperats. A Valls, els Moixiganguers van assolir el 4 de 8, i en segona ronda es van quedar en intent de 3 de 8 amb un castell que va acabar fent llenya. Això va fer canviar els plans i van repetir segona ronda amb el 3d7 i en tercera ronda van descarregar el 4 de 7. Pel que fa a Vilanova i la Geltrú van començar amb un intent desmuntat de 4 de 8, fet que van aconseguir posteriorment. En segona i tercera ronda van descarregar el 7d7 i el 5 d7.


Vesprada de Titelles al teatre del Col·le | Salesianes Sueca\n1r Infantil, 1r Primària, 2n Infantil, 2n Primària, 3r Infantil, 3r Primaria, 4t Primària, 5è Primària, 6è Primària, Infantil, Primària, Sense categoria Xavi Alafarga 0 Comments\nPer cortesia de la Fundació SASM hem gaudit esta vesprada de tres contes representats per titelles al teatre del centre.\nTeniem el teatre ple de gom a gom !!\nCaputxeta Roja, la Princessa Ratolina, «el Patito Feo» i molts personatges més ens han fet riure i reflexionar.\nAnem de vacances amb més alegria ja que hem passat una estona molt amena i divertida i ens han ensenyat que no tenim que tindre prejuicis d´altres persones que no siguen iguals a nosaltres. A acceptar la diversitat i la pluralitat.


PREGÓ DE FESTA MAJOR DEL CB SANT FELIU | Ràdio Sant Feliu\nDavid Vilardebó, en nom del Club Bàsquet Sant Feliu, acompanyat d’una representació de diversos nens i nenes de les categories inferiors de l’entitat, ha estat l’encarregat de fer el pregó de la Festa Major del 2017, el contingut del qual reproduïm a continuació:\n“Bona tarda ganxones i ganxons, guixolenques i guixolencs. Després de tota la vida veient el pregó des de l’altre costat, aquest cop ens ha tocat estar aquí dalt.\nAquest any el reconeixement ha estat pel Club Bàsquet Sant Feliu. Segurament perquè aquesta temporada tres equips han aconseguit el campionat de lliga, el Junior Femení, Junior Masculí “B” i el Sénior Masculí amb el seu corresponent ascens de categoria.\nTot i així, nosaltres només som una petita mostra, ja que pujar aquí dalt tots els que mereixen un reconeixement esportiu seria impossible.\nI no parlem només del bàsquet, que porta uns quants anys donant moltes alegries al club i a la ciutat, sinó crec que aquest reconeixement també és per tots els clubs esportius de la ciutat que dia rere dia treballen i entrenen per assolir els seus objectius.\nCal recordar que el futbol femení aquest any ha pujat de categoria guanyant a l’última jornada, que el Club Xaloc no para de guanyar coses allà on van, el Patinatge, Twirling, Petanca, diferents arts marcials… un munt de gent que participa en curses a peu, en bici, nedant o les tres coses alhora… i molts més esports que m’estic deixant.\nAmb tots aquests esportistes que tenim i que entrenen a Sant Feliu… un nou poliesportiu aniria de conya (aquí ho deixo)…\nI l’esport no només es resumeix amb els esportistes. Hi ha molta gent darrera treballant i que sense ells no serien possible els èxits ni l’esport en general. Parlem d’entrenadors, preparadors físics, juntes directives i un col·lectiu amb qui a vegades no estem massa d’acord però que són imprescindibles, els àrbitres.\nAra comença la Festa Major i no deixa de ser un esport sobreviure-la, és una marató d’activitats, tant els que tenim nens, com els que no, pels grans i pels no tan grans, on posem el nostre cos i estómac a prova.\nOn hi ha activitats esportives, com la Cursa de Pateres o el Correfoc que no són proves gens fàcils. La que es lia amb les Pateres a la platja és brutal. A molts també ens surt el caràcter competitiu a la cursa de camells, al tir, autos de xoc…\nAhir en aquest escenari van tocar grups ganxons, només dir que tenim un tresor a Sant Feliu amb aquests grups, és bo que se’ls valori a la seva ciutat perquè realment s’ho valen. I el dia 5 tocarà de nou Quercus al Porta Ferrada. Crec que tenen Jarabe de Palo de teloners.\nBé no ho allargo més…Passeu-ho bé, gaudiu de la Festa Major, feu excessos i quan acabi, ja farem dieta i esport!\nVisca Sant Feliu!”\nVISITES NOCTURNES I ESPOT DEL THYSSEN A TV3


IB3 | Mariona Caldentey marca un gol en la victòria d’Espanya davant la República Txeca per 1-5\nMariona Caldentey marca un gol en la victòria d’Espanya davant la República Txeca per 1-5\nLa felanitxera i Patri Guijarro han estat titulars. L'altra jugadora balear convocada, Maitane López, no ha jugat cap minut\nAmb Maitane López a la banqueta i Patri Guijarro i Mariona Caldentey a l’onze titular, Espanya ha sortit a per totes davant la República Txeca. El partit s’ha posat de cara ben prest, al minut 6, gràcies a un gol en pròpia porta de Sedlackova. La defensa intentava evitar la rematada de Guijarro.\nNomés s’havia obert la llauna. Cinc minuts més tard, ha arribat el segon. Marta Cardona recupera la pilota i la deixa per a Mariona Caldentey. La felanitxera se’n va tota sola i defineix a la perfecció davant Votikova.\nAl minut 23, Espanya ha deixat el partit pràcticament sentenciat. Alexia xuta desviat, però la pilota cau als peus d’Aitana Bonmatí, que retalla i, amb tota la calma del món, marca el 0 a 3.\nAl minut 36, Irene Paredes, amb un gran toc, ha situat la pilota a l’escaire de la porteria txeca per fer el quart. I al 79, Jennifer Hermoso ha aprofitat una gran pilota d’Alexia per marcar el 0 a 5. Luci Vonkova ha marcat el gol de l’honor de les txeques al minut 89. Després de dues jornades disputades, Espanya és, amb 6 punts, líder del seu grup de classificació per a l’Eurocopa del 2021


Lee Lucy, de Jamaica Kincaid en línea en Bookmate\nLa Lucy, una adolescent caribenya, arriba als Estats Units per treballar d'au-pair a casa d'una família de classe mitjana. Tot és nou per a ella: el clima, les relacions humanes, l'entorn. En Lewis, la Mariah i les seves quatre filles són una família gairebé perfecta: guapos, rics i aparentment feliços. Tot i així, la Lucy començarà a trobar esquerdes en la seva impecable façana.\nAmb una mirada aguda i penetrant, amb una barreja d'ira i compassió, la Lucy revisarà les suposicions i veritats del seu nou entorn, i les compararà amb la realitat del seu país d'origen.\nEn el procés de convertir-se en una dona adulta, la Lucy reflexionarà sobre la cruesa del seu passat i la turmentosa relació amb la seva mare, i amb una combinació perfecta de sensibilitat i racionalitat ens anirà descobrint que no està disposada a enganyar-se sobre la nova realitat que l'envolta.\nJamaica Kincaid ha creat un personatge sorprenent, posseït d'una clarividència i d'una integritat ferotges: una heroïna captivadora.


Jaume Aymar i Ragolta: Tornar a començar\nDiumenge III de Pasqua (4/05/14)\nQuantes vegades hem escoltat aquest bell relat evangèlic! Dos deixebles, un té per nom Cleofàs. L’altra resta en l’anonimat, potser perquè en el seu lloc ens hi posem cadascun de nosaltres. Tots dos van de camí... Al salm hem repetit: “Ensenyeu-me Senyor el camí que duu a la vida” I quin és aquest camí? El que fem amb el mateix Jesús.\n“Un camí, quina cosa més curta de dir, quina cosa més llarga de seguir” (Sagarra). Mirem-nos les persones grans que fa tants anys que són fidels: quin motiu d’esperança!\nAvui milers de persones pelegrinen. El camí de Sant Jaume acull milers de pelegrins. I també d’altres rutes com el recent endegat camí d’Assís... O rutes culturals i espirituals com la recent “Iter luminis” (Camí d’identitat) per monestirs catalans. Però no és caminar per caminar, el camí té una meta, té una fi...\nJesús Ressuscitat s’acosta i camina amb ells, però els seus ulls estan impedits i no el poden reconèixer. Quantes vegades Jesús camina al nostre costat en el dia a dia i no el sabem veure!\n“Nosaltres esperàvem” li diuen en passat. Malament quan un diu “esperàvem” vol dir que ara ja no esperen. Aquells dos personatges malfiaven del testimoni de les dones que deien que l’havien vist ressuscitat. Jesús els obre el sentit de les escriptures: és una veritable homilia, que “els abrusa el cor”. Si fossin així les nostres homilies\nEl reconeixen en partir el pa. Cada vegada que celebrem l’eucaristia ens trobem amb Jesús Ressuscitat.\nPer sorpresa d’ells, aquell camí no acabava a Emaús, si no que tornava a Jerusalem, a l’encontre amb la comunitat reunida. El bisbe Joan Carrera tenia un quadre de Torras Viver que representa aquesta escena d’Emaús: darrera de Jesús, partint el pa, una finestra oberta. Els dos deixebles d’Emaús es miren a Jesús amb uns ulls ben oberts. Cada eucaristia que celebrem de cor és una porta a l’esperança, malgrat que com aquells deixebles d’Emaús restem sorpresos.\nEn els moments de dubte, en aquells moments que tot ho engegaríem a rodar, quan ens veiem temptats de fer marxa enrere, quan estem més desesperançats, repetim amb el salmista: “Sempre tinc present el Senyor, amb ell a la dreta mai no cauré”. L’Eucaristia és el nostre sustent.\nPublicado por Jaume Aymar i Ragolta en 5/03/2014 06:24:00 p. m.\nEtiquetas: Cleofás, Iter luminis, Sagarra, Santiago, Torras Viver\nSempre a punt, serenament, amb respecte\nUn lloc sota el sol\nL'èxode d'un mateix


Al servei de Manresa - Regió7\nAl servei de Manresa\n«Ser políticament l'eina més útil, per a la majoria, per a la justícia social i la igualtat d'oportunitats»\nRamon Fontdevila i Subirana · PRESIDENT D'ERC MANRESA\n09·08·15 | 09:21\nVa ser a principi de juliol que algú va suggerir-me la possibilitat de reincorporar-me a l'executiva d´ERC a Manresa, ara que estatutàriament calia renovar-la. I va afegir que, abans de respondre res, que m´ho rumiés. I bé, després de tres setmanes de converses i algunes passejades, vaig decidir que sí, que feia el pas: dinamitzar un equip nou combinant l´experiència i la renovació. Amb il·lusió renovada. Amb tot l´entusiasme possible.\nEls resultats extraordinaris d´ERC Manresa el 24 de maig van generar un grup municipal nombrós. Compromès en la governabilitat de la ciutat, tot i no participar-hi directament, ara mateix. Un grup municipal potent, impulsor d´un gir social, que reclama un equip ferm al darrere que li doni suport. I això perquè els set regidors i regidores d´avui no poden ser una excepció sinó el reflex d´un canvi d'hegemonia: estem vivint uns anys històrics i el nostre paper, a més a més de generós, també necessita una elevada dosi de compromís, per tal que es conegui i s'entengui. Per tal que sigui veritablement útil als nostres objec-tius socials, nacionals, i de regeneració democràtica, tots tres indissociables.\nAl capdavall, la imprevisible absència de Pere Culell a darrera hora, encara ve a fer més necessària la multiplicació d´esforços: per sobre de les persones, som un equip que assumeix els relleus perquè ha après a comptar amb tothom, a posar en joc tots els seus recursos. Per escoltar i fins per decidir. Compromesos fins en els aspectes més complexos de la gestió municipal des d´una perspectiva d´esquerres. Per tal d´empènyer, també, en el camí que estem fent plegats cap a la independència. Per tot això, doncs, modestament, ens hem proposat aconseguir una Secció Local d´ERC encara més dinàmica, capaç d'arribar arreu de Manresa.\nAcabo: avui els objectius d´ERC ja no es xifren només en vots o militants sinó en la capacitat de convèncer, de generar idees i complicitats, d'esdevenir agents necessaris en la transformació de la ciutat i del país. Fa anys que vam deixar de ser un grup autoreferenciat. Però ara hem de fer un pas més si volem estar a l'alçada de les expectatives creades. Ser políticament l´eina més útil, per a la majoria, per a la justícia social i la igualtat d´oportunitats. Reprenem, doncs, aquest trajecte amb la voluntat d'incorporar-hi tothom qui ho vulgui. Amb l´agraïment per a tots aquells que amb el seu esforç ens hi han precedit. I convençuts que la política és una molt bona eina de participació ciutadana. També de transformació social. Per això hem estat sempre al servei de la ciutat. I ens hi trobareu també en el futur, oberts a tots aquells qui ens hi vulgueu acompanyar: estem al vostre servei.


Tampoc tinguem por al camí de l’amor que ens proposa Jesús: Mostrar un rostre més visible i creïble, transfigurat per l'amor de Déu; en aquest món que ens toca viure; fent realitat la civilització de la bondat\nPensa en les situacions en que et costa més el camí de la fe... ¿Per què?\nEl més fàcil és quedar-se a la muntanya i gaudir dels moments bonics (com els tres deixebles de l’evangeli.)\nPerò hem de baixar al pla de la vida amb totes les dificultats i reptes que presenta.\nI fer més visible la nostra confiança en Déu i l’amor incondicional als altres. Estàs disposat a fer-ho?\nTots necessitem, Senyor, moments de Tabor, moments per estar tot sols amb Tu. De manera que no ens deixem arrossegar per l’activisme, per les mil i una coses que ocupen la nostra vida. Per això, abans de iniciar la jornada volem pensar en Tu; ens ajudarà a veure i viure les tasques de cada dia amb amor i responsabilitat.\nPerò, també cal vèncer la temptació de tancar-nos en el nostre propi món, en la nostra pau, en el nostre silenci o en la nostra rutina.\nMou-nos, Senyor; i fes-nos baixar a la plana, a la realitat del món i implicar-nos en les necessitats dels qui ens envolten. Amén.


Història | Laminimalteatre\nLAminimAL neix a la Sala Beckett l’any 2010, de la mà de Daniela De Vecchi com a grup d’investigació entorn els Sistemes Minimalistes Repetitius. Des d’aleshores ha produït cinc espectacles: a la temporada 13/14, estrena “La Grandesa d’ésser un entre tants” a la Sala Atrium de Barcelona, “Dimecres” a la Sala Beckett, “El suïcidi de l’elefant hipotecat”, primera part de la trilogia «Fer sonar una flor» que inaugura l’Àtic22 del Teatre Tantarantana, i que es va representar La Seca-Espai Brossa i a la Sala Barts. A l’abril del 2014 estrena a São Paulo “Animales nocturnos” de Juan Mayorga en coproducció amb la Società Autonoma Laboratori del Mare.\nA la temporada 14/15, estrena al Festival Frinje Madrid “La supervivència de les Lluernes”, creat en residència al programa Suport a la Creació de Fira Tàrrega en una coproducció del Festival Grec, Temporada Alta i Focus, i que s’ha pogut veure en temporada al Teatre Romea de Barcelona. Recentment guardonat amb el primer premi de públic i de crítica al Festival Internacional Noctívagos, l’espectacle es troba en gira nacional i internacional.\nL’any 2015 la companyia va ser guardonada amb el premi Born de teatre de residència artística. Al mateix any viatja al Brasil per preparar el muntatge brasiler de “El suïcidi de l’elefant hipotecat” en coproducció amb l’Instituto Cultural Capobianco. La darrera part de la trilogia, “Apocalypse Uploaded: la transhumanització de les Abelles” s’ha pogut veure al Frinje Madrid i a Fira Tàrrega 2016. El seu darrer espectacle, “Llançar-se al buit” s’ha estrenat el gener del 2017 al Festival Internacional Santiago Off.


Desarticulat un grup criminal especialitzat en robatoris a domicilis a Esparreguera – Portal del Montserratí – tot un món per descobrir\nDesarticulat un grup criminal especialitzat en robatoris a domicilis a Esparreguera\nEls Mossos d’Escuadra vaan detenir entre els dies 27 i 28 de febrer quatre persones, dos homes i una dona de nacionalitat colombiana, d’edats compreses entre els 23 i els 51 anys, com a presumptes autors de sis robatoris amb força en domicilis, a les localitats d‘Esparreguera, Granollers, Sant Cugat del Vallès, i Castellolí.\nEl quart arrestat és un home de nacionalitat marroquina de 31 anys, per un presumpte delicte de receptació.\nLa investigació té el seu punt d’inici el passat dia 13 de febrer, quan els agents van tenir coneixement d’un robatori amb força en un domicili de les Franqueses del Vallès on els lladres es van endur diners en efectiu (500 euros) i diversos dispositius electrònics a banda de peces de roba de marca i ampolles de licor.\nEl grup entrava als domicilis preferentment a la franja del matí per aprofitar la circumstància que a aquella hora molts pisos estan buits. Després de comprovar que al domicili no hi havia ningú, buscaven alguna porta o finestra que poguessin fracturar amb un tornavís o eina de similar. Un cop dins, buscaven objectes de valor amb una sortida fàcil al mercat negre, amb Continua llegint\nPrevious Desarticulat un grup criminal especialitzat en robatoris a domicilis a Esparreguera\nNext Desarticulat un grup criminal especialitzat en robatoris a domicilis a Esparreguera


Un Temps de Flors amb flors: Feia molts anys que no passava - Diari de Girona\nUn Temps de Flors amb flors: Feia molts anys que no passava\nLa majoria de visitants sembla que es decanta per la presència més gran de flors que en altres anys | La presència de més o menys flors és l'etern debat entre un públic molt exigent\ntapi carreras girona 17.05.2019 | 01:08\nUn Temps de Flors amb flors: Feia molts anys que no passava Diari de Girona\nBarrejar-se entre la gent del Barri Vell de Girona i preguntar si votaran Puigdemont o Junqueras, o si són més d'Urtasun, Borrell, Cañas o Dolors Montserrat i acabar parlant de flors. Tot s'hi val per fer un baròmetre de Temps de Flors. La majoria sembla que es decanta per la major presència de flors que en altres anys, sense un percentatge exacte. La presència de més o menys flors és l'etern debat.\nEl sondeig, però, valora positivament la teòrica reducció d'artefactes de plàstic i ferro i l'augment de plantes i flors.Com feia anys que no passava. Inaudit que la gent no es queixi ni camini amb cara de peix bullit. També es puntua molt positivament el disseny del projecte a les escales de la Catedral, però pràcticament tots hi troben a faltar algun color cridaner. I és que el repte de satisfer els visitants amb un muntatge a l'escalinata és majúscul.\nA la part superior del carrer Cúndaro hi ha un grup de dones de Palamós i Sant Antoni de Calonge, entre les quals Carme Dalmau, Ferriol Sala, Victòria Casas. Són unes habituals de la mostra floral. «Som unes enamorades de Girona i aquest any és espectacular», expliquen. «L'any passat hi havia molt de plàstic». «A la Catedral, hem coincidit que els colors són molt apagats. L'escala té tanta pedra grisa que és molt complicat que agradi, però que consti que està molt ben estructurat», afirmen. Afirmen que la gent està molt ben repartida i que, en part, és gràcies a les indicacions de la policia. Marxen en direcció al Museu dels Jueus, convençudes que valdrà la pena.\nA la plaça de la Catedral hi ha l'Agnès, que ja és el tercer any que visita Temps de Flors. «L'escala la trobo una mica trista. Té molt treball i les flors són espectaculars però no llueixen el que haurien de lluir. Hi ha molt de gris i potser hi falta verd», explica. Sempre sol aprofitar el migdia per no trobar-se tanta gent als muntatges. Una estratègia per intentar no topar amb masses de turistes desbocats traient el cap a tot allò que sigui fotografiable.\nTambé a la plaça de la Catedral hi ha Pius Vila, de Torelló. La seva filla viu a Medinyà i sol aprofitar les visites familiars per escapar-se també a Girona. I per Temps de Flors, més. «Aquest any m'agrada perquè ha ressorgit la flor. Dos o tres anys enrere hi havia més decoració i menys flor.» Però matisa: «Els colors són fluixos. Les flors que pengen de tots els ponts són maques però són de colors massa fins. No criden l'atenció». En canvi, però, li encanta la composició dels Banys Àrabs. És el segon dia d'aquest any que va fins a Girona. «El diumenge hi havia molta gent. Avui he aparcat al mig de Girona i veig que hi ha gent, també, no pensava que tanta, però és suportable».\nA la Magda Navarra, de Girona, també li ha agradat molt el muntatge dels Banys Àrabs, així com el de Sant Fèlix. La seva estratègia és aprofitar els migdies d'entre setmana -i el dimecres a la nit- per fer dues o tres escapades i anar veient els diferents projectes per parts. En general, creu que hi ha més flors que altres anys. I critica una mica la manera de fer de molts visitants: «Hi ha gent que tira tanta foto amb la càmera i el mòbil que no veu ni què fotografia».\nBanys Àrabs. Aniol Resclosa.\nLa saltenca Sara Rosés sol visitar les instal·lacions de Temps de Flors cada any. Intenta triar un dia i veure tant com pugui. En aquesta edició hi ha anat entre setmana perquè considera que «els caps de setmana és impossible» veure massa res i menys amb un nen petit. Manté la teoria de la resta d'enquestats: «Hi ha més flors que altres anys». Li ha encantat el muntatge de Mar Profund amb peixos i meduses que hi ha al pati privat de la Casa Sambola- Pla Dalmau, del carrer de la Força. És un dels que ha convençut més els visitants.\nDesprés d'aquest sondeig, els organitzadors poden tenir un problema de cara a l'any vinent. Mantenir satisfets aquest alt percentatge de gent, que en general s'entreveu exigent.


L'Hospitalet preveu més d'una cinquantena d'actes per la festa major de Sant Roc | Reusdigital.cat diari de Reus. Notícies i actualitat del Camp de Tarragona\nL'Hospitalet preveu més d'una cinquantena d'actes per la festa major de Sant Roc\nLa fideuà, la 32a Nit de Foc, la 31a i Trobada de Gegants, grallers i altres grups festius, al programa d'actes\nLa festa holi és un dels actes per celebrar Sant Roc a l'Hospitalet\nDel 14 al 19 d’agost se celebrarà la Festa Major de l’Hospitalet de l’Infant, en honor de Sant Roc. Per aquests dies, la regidoria de Festes de l’Ajuntament i la comissió de Festes de l’Hospitalet han organitzat, amb la col·laboració de diverses entitats, més d’una cinquantena d’actes variats per a tots els públics. Per als més petits, en concret, s’han previst inflables, un espectacle infantil, el tobogà aquàtic de 100 metres, el concurs familiar de castells de sorra, la Festa Holi Dolly i Festa de l’escuma, l’encierro pamplonica.\nHi destaquen també les propostes tradicionals, que són les que cada any apleguen més gent: la fideuà, la 32a Nit de Foc, la 31a Trobada de Gegants, grallers i altres grups festius; la Dansa vora la Mar Blava, la Pujada a Peu a l’Ermita de Sant Roc, el Gran Castell de Focs (a càrrec de la Pirotecnia Dragón) i les havaneres amb degustació de rom cremat.\nI és que, com afirma la regidora de Festes, Elidia López, aquesta festa “conserva els aspectes de fons, els orígens, per mantenir i potenciar la identitat del poble”. Els àpats populars tindran un caràcter solidari: el vermut es farà en benefici de l’Associació d’Afectats de Fibromiàlgia de l’Hospitalet de l’Infant (ASHOFI); i la “Brasa catalana” estarà organitzada per la delegació de la Lliga contra el càncer de l’Hospitalet. Com a novetat, hi haurà una truitada gegant popular (la gràcia serà veure com giraran la truita).\nPel que fa a les actuacions musicals, cal remarcar el concert d’Hotel Cochambre i del grup local On the road; els balls amb les orquestres Nueva Alaska, Nueva Saturno (Premi ARC 2017) i Metropol; la Xaranga a la llum del dia amb el grup Tocabemolls (guanyador del Concurso Nacional de Charangas) i el musical The show. Quant a les activitats esportives, hi haurà la tradicional Travessia al port nedant, la ruta de caiacs, aquagym, el campionat d’escacs V Memorial Pere Coromines 2018, tir al plat, partits de futbol, o tirada de bitlles.\nPer onzè any, a més, les penyes comptaran amb un espai on reunir-se i realitzar activitats, a la zona educativa (als patis de l’Escola Mestral i de l’INS Berenguer d’Entença). En aquesta zona s’hi oferiran concerts, sessions de dj’s, un sopar de germanor, o zumba.\nAquests actes acostumen a atreure especialment el jovent. La pregonera Com cada any, el primer acte serà el del pregó de la Festa Major (el dimarts 14 d’agost, a les 7 de la tarda, a la Casa de la Vila). Anirà a càrrec de la Pilar Bo, presidenta des de fa 18 anys del Grup de Dones Blanca d’Anjou de l’Hospitalet de l’Infant. Ella ha estat la persona triada per l’Ajuntament per donar el tret de sortida a la festa “en reconeixement a la tasca” que duu i ha dut a terme aquesta entitat que enguany celebra el seu 25è aniversari.\n“Durant aquest quart de segle aquesta entitat s’ha convertit en un dels referents associatius del poble”, ha argumentat l’alcalde, qui ha agraït a la Pilar, especialment, la seva “dedicació i generositat”.\nUna cinquantena d’actes per la Festa Major de l’Hospitalet de l’Infant


Nomera na Nekrasova Saint Petersburg Rússia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nNomera na NekrasovaUlitsa Nekrasova, 60, Districte de Tsentralny, Saint Petersburg, Rússia, 191036 - Veure al mapaExcel·lent8,4Basada en584comentarisNomera na NekrasovaVeure més fotos"Very nice room, staff is friendly. Beautiful view from the w..."MartaUnited KingdomVestíbulVeure més fotosVeure totes les 28 fotosMolt bona ubicació 8,7Veure al mapa8,7Ubicació\nComparar amb allotjaments semblantsSelecció actualNomera na NekrasovaChurchill HotelOld Flat HotelOld Flat Hostel Na SovetskoyValoració dels clientsExcel·lent 8,4 (584 comentaris)Notable 7,7 (535 comentaris)Excel·lent 9,0 (1 comentari)Notable 7,1 (4 comentaris)BarriDistricte de TsentralnyDistricte de TsentralnyDistricte de TsentralnyDistricte de TsentralnyWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nDistàncies i informació bàsicaaeroports a prop13 kmAeroport de Rzhevka (RVH) - Saint Petersburg14 kmAeroport de Pulkovo (LED) - Saint Petersburgestacions de tren i autobús850 mEstació de Metro de Chernyshevskayaon850 mEstació de Metro de Ploshchad Vosstaniyahospitals i clíniques1,1 kmHospital Mariinskyfarmàcies650 mFirst Aid Pharmacybotiga de conveniència1,2 kmProdukty 24Retirada d'efectiu150 mATM\nSobre l'allotjamentDescripcióSi el que està buscant és per un hotel ben situat a Saint Petersburg, no busqui més enllà de Nomera na Nekrasova. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Saint Petersburg. Mentres estan allotjats en aquestes meravelloses instal.lacions, els clients poden gaudir de recepció 24 hores, transport hotel/aeroport, visites turístiques, conserge, ascensor. Gaudiu de les comoditats d'alta gama com ara calefacció, aparell de televisió, plat de dutxa, assecador de cabell, sala d'estar per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Nomera na Nekrasova.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisiócalefacció bany compartitempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


REALTY NACIONAL DE CORREDORS\nSom intel ligents, creatius, per motius professionals amb l'objectiu de centrar-se en els seus objectius, oferir opcions i proporcionar l'excel lent ajuda que vostè mereix i espera assolir els seus somnis. El nostre compromís és oferir el més alt nivell d'ajuda per guanyar el més profund nivell de confiança i gratitud.one person at a time. Volem que vostè quedarà satisfet amb la nostra ajuda per a que vostè se senti obligat a introduir els altres i nosaltres som capaços de construir fortes relacions de tota la vida ... una persona a la vegada.\nURL del lloc web: http://www.nationalrealtybrokers.com LLIBERTAT DE L'ANUNCI DEL PROGRAMA VOSTÈ MERECE LA LLIBERTAT! La majoria dels corredors le cobrará la mateixa comissió que no importa com ven la seva propietat, fins i tot si es troba el comprador i no hi ha cap altre agent de béns arrels en qüestió. Això et sembla just? Nosaltres no ho creiem. Shouldnt té la llibertat de vendre la seva propietat i pagar menys a tu? Si vostè està pensant en vendre la seva propietat a tu mateix (en venda pel propietari), hauria de considerar aquest programa. El Programa FreedomListing et dóna la llibertat de vendre la seva propietat vostè mateix, rebre importants estalvis, al mateix temps, donant-li la capacitat de treballar amb un equip de promotors que agressivament el mercat de casa seva.\n2% Es pot trobar el comprador i no hi ha cap altre agent implicat. Vostè té write the contract,escriure el contracte, gestionar tots els tràmits, i consultar amb tots vostès a través de la forma de plica.\n5% troba el comprador i redacta el contracte. No hi ha cap altre agent implicat.. La nostra comissió és a 5%.\n. 6% de la seva propietat es ven a través de la MLS. Un altre agent representa el comprador. & the Els compradors es agent el 3% i el obté el 3%.\nN costos inicials, sense risc, cancel lar en qualsevol moment. No tens res a perdre i molt a guanyar! URL del lloc web: http://www.freedomlistingprogram.com Outsourcing campanya Sortida BPO campanya Entrants BPO campanya Oportunitats de treball Compradors Programa preferit ¨ Equip de professionals per ajudar a trobar la propietat perfecta. Negociem per a vostè per obtenir el millor preu possible i el guien a través del procés de dipòsit de garantia per fer la transacció d'una forma tan fluida com sigui possible.\ncoordinador del comprador per determinar els seus criteris de "escoltar a les seves necessitats", creat en els criteris de cerca, establir una estratègia per a trobar que el dret de propietat i li enviarem les propietats a través d'ordinador quan entren en el mercat per la qual cosa pot una vista prèvia d'aquestes propietats de la la comoditat de la seva llar.\n¨ Establir lloc web personal per a totes les propietats que poden ser d'interès per a vostè. Podeu ordenar per favorits, i rebutja la possibilitat, i pot prendre notes per a nosaltres. El lloc fa que sigui fàcil per a vostè per organitzar la cerca de propietats i ens informen del que t'agrada. Per tant, quan vostè va visitar propietats que no perdis el temps veient els que no li interessen.\n¨ Quan es treballa amb vostè pot deixar de cridar a la venda d'anuncis i senyals. Suggerim anotar adreces i trucada o e-mail a nosaltres i li farem saber si estan disponibles. (Si us plau Nota: Els anuncis es va crear per fer que el telèfon timbre! Recordeu que qui escriu és l'anunci que representa el venedor i no vostè! La cosa més important que pot fer és tenir a algú del seu costat. Ha reunit un equip de professionals que es protegir el seu interès superior.\n¨ Sabia vostè que moltes de les propietats es venen SENSE UN SIGNE sempre en pujada o en un anunci cada vegada que es posi en el paper? Aquests "Great Deals" anar a les persones que s'han compromès a treballar amb un agent. Quan sentim parlar d'una gran compra, que creu vostè que anem a trucar? Vostè, el nostre client, que tenim l'obligació de treballar dur per. A més, el seu lloc web personalitzat li permetrà conèixer el llistat de Estrena, reduccions dels preus o propietats que estan de tornada en el mercat perquè pugui arribar a ells primer.\n¨ Hipoteca qualificació prèvia, assessorament financer - tenim grans connexions amb les companyies de la hipoteca i un Comptador Públic Certificat que creiem que proporciona als nostres clients amb l'experiència necessària per orientar en la presa racional Immobiliària Inversions.\nLa hipoteca d'empresa d'avui ha de buscar contínuament maneres noves i innovadores de conservació i els serveis de comptes. Nacional de Corredors Realty obté resultats.\nNacional de Corredors Realty reconeix la necessitat d'una oportuna i rendible de resolució dels actius no rendibles. Nacional de Corredors Realty treballa amb alguns dels majors administradors d'hipoteques en la indústria per a proporcionar mitigació de pèrdues, de pre-execució hipotecària i Reo solucions. Les nostres empreses designades Broker també és un Comptador Públic Certificat que poden respondre a la majoria de les qüestions financeres s'enfronten els amos de propietats amb la seva situació actual.\nI ens especialitzem en proporcionar els següents serveis als nostres clients ·Una casa en contacte amb · Una casa d'assessorament · Avaluació de propietat o la inspecció · Broker Preu Opinions · Abans de l'exclusió - d'anunci i mitigació de la pèrdua de vendes · Reo Vendes i Disposició · Assessorament i adquisició d'inversors Nacional de Corredors Realty agradaria unir al seu equip en la creació d'una positiva, oportuna i rendible solució per a totes les seves necessitats de mitigació de pèrdues.


Dia III. Robinson Crusoe - Francesc Gambus\nDia III. Robinson Crusoe\nAvui el dia m’ha donat l’oportunitat de conèixer tres experiències que vull compartir amb vosaltres.\nHe estat passejant aquesta tarda per la mostra de comerç al carrer de Major de Sarrià. I he ensopegat, com us deia, amb unes experiències destacables. La primera, un centre d’estètica, gairebé arribant a la plaça de Sarrià. La propietària m’explicava que fa molt poc han canviat de vorera i han agafat un local molt més gran, de gairebé 150 metres quadrats, per poder créixer, perquè l’establiment on estaven abans se’ls havia quedat petit i no podien donar el servei en les condicions més idònies. A part de créixer en metres quadrats, ha contractat tres persones més. Primer exemple de qualitat Robinson Crusoe: davant les dificultats del moment, avançar o aturar-se.\nSegon exemple Robinson Crusoe: Una mica més amunt, ja a la plaça de Sarrià, em presenten una persona propietària de tres botigues al barri, que «cansada de sentir que les botigues no tiraven prou”, em diu que, “vaig decidir mantenir les botigues obertes però obrir dos bars». Un, molt a prop de la plaça de Sarrià. L’altra més a prop de la Diagonal, a tocar d’un gran centre comercial. I segueix «aguantant» amb les botigues, però està molt contenta dels dos bars.\nTercer exemple Robinson Crusoe: a la mateixa plaça trobo una paradeta de menjar gourmet, a tocar d’uns inflables plens de criatures. Em parla ella, sarrianenca de tota la vida, com els seus pares i els seus avis. I casada amb algú també d’allà de tota la vida, com els seus pares, com els seus avis. Ell farà un parell d’anys es va quedar sense feina i va decidir reinventar-se i endinsar-se en el món de la gastronomia i els serveis gourmet. Avui distribueixen productes de qualitat amb un parell de requisits: la qualitat, norma de la casa, i treballar amb productes de proximitat. Olis catalans, caves catalans, productes de la terra, vaja. I estan molt contents de com els va. I se’ls nota a la cara.\nNo vull dir amb això que tot siguin flors i violes, ni tant sols allò de voler és poder. Sóc ben conscient que hi ha molta gent que vol i no pot, i molta gent que vol i no se’n surt, i molta gent que volent reinventar-se no acaben de poder.\nPerò m’han semblat tres exemples de tirar endavant amb decisió en un context de temps difícils. I he cregut que era bo compartir-los amb vosaltres.\nAl marge de la passejada per Sarrià, aquesta tarda, pel matí ens hem trobat a Salt amb una trentena de joves acompanyats per en Josep Antoni Duran i Lleida. Volíem parlar amb ells sobre l’atur juvenil. No parlar-los de l’atur juvenil, sinó parlar-ne amb ells. I ha estat molt productiu. És tràgic que a casa nostra un de cada dos joves menors de 25 anys estigui sense feina. I remou l’estómac pensar -i saber- que hi ha una Garantia Juvenil Europea, pressupostada en 6.000M€ per a tot Europa, dels quals uns 1.800M€ haurien d’anar destinats a l’Estat espanyol, però que des de l’abril de 2013 a la Comissió Europea estan esperant que l’Estat espanyol els digui en què s’han d’invertir aquests diners.\nSembla una broma de mal gust, però és així: després la culpa de tot serà de Brussel·les. Però Brussel·les posa a disposició de l’Estat espanyol 1.800M€ per lluitar contra aquesta xacra i l’Estat espanyol porta ja tretze mesos pensant-s’ho. Tràgic i dramàtic.\nAl vespre he participat en un míting a Vilassar de Mar, ben acompanyat de molts bons amics. M’ho he passat molt bé explicant el nostre projecte i escoltant els altres companys de candidatura, com en Ramon Tremosa, que venia ben morè del míting que ha fet aquest matí, a l’aire lliure, a Tortosa.\nI la nit l’he passada amb un interessant sopar-col·loqui amb la Unió de Joves entre Òdena i Igualada. La Unió de Joves val a dir que m’està ajudant molt en aquesta campanya, acompanyant-me arreu i treballant incansablement des de la sala de màquines. Mai els podré estar prou agraït.\nApa! Fins demà, que serà un dia intens de debò. Ja ho veureu!!\nDia II. Dia d’Europa\tDia IV. Dia intens


15-11-2017 · Drets inhumans\nEl 10 de desembre de 1948, l'Assemblea General de les Nacions Unides, va aprovar i proclamar la Declaració Universal dels Drets Humans. Es tracta d'un document de trenta articles en què se subratllen els drets humans considerats bàsics i que s'apliquen, sense excepció, a tots els éssers humans. Entre ells trobem drets com el de la vida, dret a no patir tractes inhumans i degradants, dret a no ser sotmès a treballs forçosos, dret a l'educació, dret a circular lliurement, dret d'asil... Fins aquí la teoria explicada a classe.\nEls alumnes de 4t d'ESO van fer un treball d'investigació, recerca i crítica sobre el respecte a aquesta declaració gairebé 69 anys després. El resultat és desolador: centenars de milions de casos en què són vulnerats els drets humans. Els vídeos que trobareu a continuació, avisem que poden ferir sensibilitats i això és el que volem, estan fets pels alumnes com a resultat de la seva tasca d'investigació, sense filtres, sense censura...Felicitats a tots i a totes per la gran tasca que heu fet!!!


Rosa Calafat: 'Ara toca pensar en Països Catalans' - VilaWeb\nLa lingüista de la Universitat de les Illes Balears parla de la nova situació de l'ensenyament en català\nAquest mes de juny s'estrena commemorant els vint-i-cinc anys de la llei de normalització lingüística a les Illes Balears. L’Obra Cultural Balear recorda la feta memorable, i la commemora com cal.\nAquesta bona notícia coincideix amb un nou president per al govern illenc. Llegim a la premsa que el PP balear vol reduir el català a les aules. Els nous governants han manifestat la pretensió de reduir els parlants de català amb una fórmula, la del 33,33% o trilingüisme a les aules. Això no és bo. Mai no pot esser bo pretendre portar algú a sotmetre’s a una condició desagradable. De ben segur que a Londres o a París o a Madrid no ho trobarien gens bo haver de reduir la seva llengua a un 33,33% de presència a les aules.\nAra celebram que fa vint-i-cinc anys tot un poble s’aixecà en consens per fer possible aquesta llei que avui fa anys rodons, l’article 2.1 de la qual diu així: ‘La llengua catalana és la llengua pròpia de les Illes Balears i tots tenen el dret de conèixer-la i d’usar-la.’\nAquest mes de juny es commemora la feina i la il·lusió d'una bona part d’un poble per a recuperar uns drets negats, prohibits i barrats durant tota una dictadura de quaranta anys llarguíssims.\nAra és hora de recordar els mestres i tots els voluntaris que han treballat de valent amb l’objectiu de tornar a l’aula una llengua mil·lenària, i fer-ho amb el reconeixement de llengua pròpia.\nI ara? Ara més que mai ens convé tenir present el mapa sencer de la nació catalana. I ara més que mai ens convé pensar en comunitat de parla i de llengua. I ara més que mai ens convé no creure en excuses de mal pagador fonamentades en prejudicis reduccionistes com és ara: ‘Si hom és de Barcelona no pot pensar en català sobre fetes i fets de Palma o de València’.\nSi hom pot manifestar-se per desgràcies i poders globals, amb més motiu ho ha de fer per oposar-se a desgràcies nacionals com ara que el català no és valencià; o és a l’inrevés?\nVilaWeb té esperit valencià. Aquests línies duen empremta illenca. Els qui ho llegiu sou d’un poble que diu ‘sobrassada’, ‘enxaneta’ i un bon grapat de mots en denominació d’origen propi.\nI ara toca pensar en Països Catalans.


El retorn del Festival Musik N Viu – Musik N Viu\nEts aquí: Inici / Actualitat / El retorn del Festival Musik N Viu\nEl retorn del Festival Musik N Viu\n26/05/2021 /a Actualitat /per vbassols2\nDesprés d’un any, el Musik N Viu torna amb la seva 16ª edició, després de 17 anys de vida de Festival.\nL’esdeveniment es celebrarà els dies 25, 26, 27 i 29 de juny, i els dies 1, 2 i 3 de juliol distribuït en tres punts diferents de la ciutat de Granollers: parc de Ponent, parc Torras Villà i el Recinte Firal.\nSota el lema el retorn, Granollers es prepara per viure la 16ª edició del Festival Musik N Viu, el certamen de música en directe a l’aire lliure de l’estiu. El Festival presenta novetats a la d’altres anys a causa de la situació per la pandèmia; en aquest cas s’ha tingut que adaptar el seu funcionament d’accés lliure a través d’un sistema d’entrades gratuïtes, així com la programació musical s’ha vist ampliada a 7 dies i distribuïda en tres espais de ciutat diferents i amb un format on els seients i els grups bombolla hi són presents.\nAquest esdeveniment, que es celebra anualment amb l’arribada del bon temps, té l’objectiu d’oferir un espai d’oci nocturn als joves i en aquest cas podreu gaudir de diferents estils musicals, a més a més, d’espectacles.\nEl Festival s’encetà després de Sant Joan, concretament el 25 de juny al Parc de Ponent amb l’entitat One Drop de Granollers amb estil propi, on la música i la cultura regaee seran els protagonistes. Sota el títol de “One drop hits the town” podreu gaudir de la música de Soundclash amb Ratafia Sound, Endèmic Roots i The Extraradians.\nEl 26 de juny seguirem el mateix parc, però en aquest cas serà el torn de l’entitat de Diables de Granollers que ens fan una proposta ben diferent, on la música i l’espectacle no queden renyits. Podreu gaudir d’un espectacle per a adults on l’humor està assegurat amb “Gags ontrix” de la companyia PuntMoc i seguidament la veu de la cantautora Sílvia Tomàs Trio acompanyada del pianista Guillem Boada i el guitarrista Mateo Martínez, ens proporcionaran un ambient de complicitat amb les seves composicions, fusionant estils i llengües.\nEls dies 27 i 29 de juny canviarem d’ubicació i el Festival es traslladarà al Parc Torras Villà. Aquí serà el torn de novament de l’entitat One Drop i Diables de Granollers respectivament. El 27 de juny ens trobarem una tarda-vespre amb Rebelmadiaq Sound System que ens mostraran una experiència musical diferent que recupera l’esperit comunitari de la música negra i caribenya; el grup Hi Light amb Ricky Gundelero i Jordi HiGrade que des de l’any 2001 promocionen la cultura i la música reggae allà on van, i Fire Warriors, un col·lectiu dels Hostalets de Balenyà (BCN), dedicat a la difusió de la música reggae, actiu des de finals de l’any 2003.\nEl 29 de juny, el registre torna a canviar amb Diables de Granollers. Podrem gaudir d’una tarda-vespre amb el documental “The bass of woman” i posteriorment ens portaran el pianista granollerí Roger Santaeugènia Quartet que ens presentarà és el projecte personal basat en l’experimentació i la fusió de dos estils musicals: la música jamaicana i el jazz.\nPerò el Musik N Viu 2021 no pot finalitzar sense tornar el seu lloc d’origen, al recinte firal de Granollers, tres dies queden per endavant abans de finalitzar el festival d’enguany, on la música electrònica pren el paper principal els dies 1 i 3 de juliol.\nAll vinyl Day! és el nom que li donen a la festa del dia 1 de juliol l’entitat Konghost on la presència de tres Dj’s de reputació estaran presents en el festival: Dj Monkey, Dj Letung, Barbar i Dosha. Tots ells aportaran tot l’estil d’una música electrònica de qualitat, una cultura de club i on podreu trobar infinitats d’estils musicals ben diferenciats a través dels seus vinils i de gran bagatge musical.\nEl 2 de juliol serà la tarda-nit de l’entitat Jovent Ignorat amb un estil més urbà que mai amb Lildami com a cap de cartell, The Tyets, i el grup Saigon, on aquests últims també barregen l’estil rock.\nEl festival no acabarà sense ser tancat per l’entitat Konghost amb per la presència de l’Àngel Molina i Ellian (Live!) com a caps de cartell, Kon Act (Live!), el jove granollerí Yüri i Nocturn. Tot un repertori de músics que no et deixaran indiferent on els estils musicals electrònics estan ben assegurats per a tots els gustos.\nPodeu seguir totes les novetats i l’actualitat a les xarxes socials: Facebook (@musiknviu), Twitter (@musiknviu) i Instagram (@musiknviu_granollers) amb l’etiqueta #MNV21, o a través d’aquesta web, on podeu consultar tota la programació.\nEl Festival està coorganitzat per l’Ajuntament de Granollers a través del Servei de Joventut, i quatre entitats de la ciutat: Jovent Ignorat, Diables de Granollers, One Drop i l’entitat Konghost Music Label.\nhttps://wp.granollers.cat/musiknviu/wp-content/uploads/sites/13/2021/06/musik-2021-cartell-general_reduit.jpg 1240 877 vbassols2 https://wp.granollers.cat/musiknviu/wp-content/uploads/sites/13/2014/05/100alt_lgogral1.jpg vbassols22021-05-26 14:09:242021-06-07 17:19:21El retorn del Festival Musik N Viu\nEl Festival Musik N Viu escalfa motors Primers dies del Musik N Viu 2021


Actualitzat 13/10/2021 13:26\nL'Audiència de Lleida decreta la llibertat pel conductor que era a la presó des del setembre per provocar la mort d'una parella mentre conduïa drogat i begut a l'autovia A-22 a Lleida.\nLlibertat pel conductor drogat que va matar una parella a Lleida\nAquest dilluns, l'Audiència de Lleida ha decretat llibertat amb càrrecs pel conductor que va ser empresonat el passat 19 de setembre per haver provocat un accident mortal la nit de divendres 17 de setembre a l'autovia A-22, al seu pas per la capital del Segrià.\nEl tribunal considera que no hi ha risc de fuga i li aplica mesures de control com l’obligació de comparèixer cada quinze dies al jutjat i la prohibició de conduir mentre s'instrueix causa.\nAquesta decisió arriba després que la defensa de l'acusat recorregués el decret del jutjat de guàrdia que en el moment dels fets va dictar el seu ingrés a la presó.\nEls va envestir i va fugir per l'A-22\nEls fets van tenir lloc minuts abans de les dotze de la nit del divendres 17 de setembre, quan una patrulla dels Mossos d’Esquadra que es trobava en una gasolinera de l’N-240, paral·lela a l’A-22, va veure un totterreny circulant per l’autovia en sentit Lleida amb un fort cop a la part davant i una roda punxada.\nImatge d'arxiu d'un dispositiu per accident dels Mossos / Europa Press\nMentre iniciaven les gestions pertinents i donaven l'avís, un altre conductor va alertar que a prop de la gasolinera s'havia produït un accident.\nEls efectius que es van traslladar al lloc van trobar dues persones mortes, que eren parella, i les restes de la motocicleta en la qual viatjaven. També es trobava a terra la matrícula del vehicle que els havia atropellat i que havia fugit.\nLes víctimes eren molt conegudes: Pepo Lladonosa\nPoc després van poder aturar el conductor acusat, M.S.T., de 38 anys i veí de Lleida, que va donar positiu en la prova d’alcoholèmia, amb una taxa que triplicava la màxima permesa i drogues, en aquest cas, THC, és a dir, marihuana.\nPer tot això se'l va acusar de dos delictes d'homicidi per imprudència greu, un altre delicte contra la seguretat viària, conducció sota els efectes de l’alcohol i omissió del deure de socors.\nI ara, s'ha decretat la seva llibertat amb càrrecs, tot i que el Ministeri Fiscal i l'acusació particular estan en contra.\nAudiència de Lleida / GM\nTal com detalla el diari Segre, les víctimes eren Josep "Pepo" Lladonosa, de 41 anys, i Maria Masip, de 39.\nL'home, Pepo Lladonosa era el fill petit de Pepito Lladonosa, propietari del grup hoteler Nastasi.\nEl mateix mitjà explica que treballava a l’empresa familiar i era el responsable de l’hotel i spa Nastasi. La notícia de la seva mort i de la dona que era la seva parella en aquestes tràgiques circumstàncies va causar una enorme commoció entre el sector i a la capital del Segrià, on la família és molt coneguda.\nMor un conductor en una sortida de via a Caldes de Montbui


L’armadillo | L' armadillo Vila de Gràcia\nL' armadillo Vila de Gràcia\nL’armadillo és un mamífer terrestre que va aparèixer fa més de setanta mil·lions d’anys. Es distingeixen per la seva armadura formada per plaques òssies, que permeten a l’animal enroscar-se en forma de bola per protegir-se davant d’agressions externes.\nL’Armadillo de la Vila de Gràcia es troba al carrer Sant Salvador cantonada amb Santa Clotilde. Fins el passat 11 de febrer era un edifici buit i sense cap ús però des de fa més de tres mesos hi vivim veïnes del barri, families, treballadores a l’atur i joves estudiants. Persones en situació de precarietat que volem tirar endavant un projecte de comunitat i suport veïnal ja que les polítiques públiques existents no ens donen cap altra alternativa per tal d’aconseguir una vida digna.\nLes persones que vivim a l’Armadillo formem un grup molt divers composat per 5 famílies i 4 grups de joves, en total som 25 persones d’edats que van des dels 6 mesos fins al 50 anys. Un bon nucli d’aquestes persones ens coneixiem prèviament i durant aquests mesos hem estat enfortint els lligams entre nosaltres. El nostre principal objectiu és treballar perquè l’Armadillo funcioni com una comunitat en la què enfrontem els problemes conjuntament i on ens repartim les tasques segons les possibilitats de cadascuna. Ens reunim un cop per setmana per tal de parlar de la gestió de l’edifici, així com la resolució de les problemàtiques i la programació d’activitats del grup.\nMoltes de les persones que formem part de l’Armadillo és el primer cop que ens trobem en la situació d’ocupar, per tant l’Armadillo, a més d’una necessitat, és una experiència en la que estem aprenent moltíssim les unes de les altres, formant una xarxa de suport entre les ocupants i també amb tots els col·lectius i les persones a títol individual que ens estan donant eines i molta força per tal que el projecte tiri endavant.\nEns agradaria que l’Armadillo fos un punt d’unió entre diferents lluites i per això volem reforçar aquesta connexió implicant a totes les veïnes que vulguin conèixer el projecte.\nSi vols ajudar-nos a parar el desallotjament, signa el nostre manifest!\nSi ets una entitat i vols donar suport a l'Armadillo adhereix-te al manifest envian el nom i el NIF a armadillovdg@yahoo.es Gràcies!\nAdhesions online al manifest\nSolidaritat amb l’Armadillo\n1r ANIVERSARI de L’ARMADILLO\nXocolatada amb intercanvi de joguines\nGràcia en perill d’elitització\nCampanya en suport a l’Armadillo\nAssamblea Vila de Gràcia\nIntrodueix la teva direcció de correu electrònic per seguir aquest Blog i rebre les noves publicacions.


Una de les participants ha decidit donar un gir a la seva situació\nper María Merino 16/02/2021 15:40h\nCanvi de rumb a 'La Isla de las Tentaciones': «No faré el pas» | Mediaset\nLa tercera edició de 'La isla de las tentaciones' no deixa de sorprendre'ns. Fa uns dies ens deixava estupefactes amb el fet que Jesús i Stefany es besessin o amb la polèmica frase de Manuel cap a Marina, que alguns creien que li havia dit «guarra». Però, si amb això no n'hi hagués prou, la gala d'ahir a la nit de 'El Debate' va tornar a deixar-nos amb la boca oberta. Sí, perquè vam ser testimonis que Lola, la parella de Diego, ha decidit canviar el seu rumb en el programa. I és que vol fer un gir a la seva situació, però, el que no sabem és el temps que li durarà aquesta intenció.\nLola i Simone\nNomés començar aquest espai de Telecinco, la lleonesa Lola es va mostrar especialment atreta per Simone, un fet que va ser recíproc. Així, per a sorpresa de Diego, la seva noia no va dubtar a 'tontejar' amb el solter italià. És més, cada vegada han anat acostant postures, han fet la migdiada junts i, fins i tot, s'han intercanviat carícies. Això sense passar per alt que ell no ha deixat de llençar-li floretes i que ella ha manifestat que no podia deixar d'estar al costat d'ell.\nAixò ha propiciat situacions que han servit perquè el xicot de Lola s'hagi deixat portar sense remordiments. És cert que, des del principi, ha manifestat que li agradava Carla, però va decidir marcar distàncies amb ella. No obstant això, quan va veure l'actitud de la seva parella, ell va optar per llançar-se 'de cap' a la seva temptadora. Tant és així que, fins i tot, ja s'han fet un petó de forma apassionada.\nLola, tot i ser parella de Diego, no ha evitat apropar-se a Simone | MEDIASET\nLola decideix frenar la seva situació amb Simone\nEl seu acostament amb Simone cada vegada 'angoixa' més a la lleonesa, perquè, malgrat tot, no vol fer patir a Diego. Per això, no ha fet res més amb el solter i la seva 'relació' s'ha quedat, de moment, en carícies, paraules afectuoses i balls una mica sensuals. D'altra banda, sí que és cert que l'italià ha volgut fer un pas més amb Lola, i és que no ha dubtat a llançar-se a besar-la, però ella clarament li ha parat els peus.\nEn concret, la jove té clar que no vol anar més enllà amb el temptador i està disposada a donar-li un canvi de rumb al seu pas pel programa i així li ho ha manifestat a les seves companyes de concurs. Exactament, s'ha sincerat en la seva habitació amb Marina i Lucía: «Jo aquí no em vull fer un petó. Un, perquè és fort per la família i tal. I després, de què em val un petó? Tinc quinze anys?». Així mateix, no ha dubtat a afegir: «Jo no tinc quinze anys per estar embolicant-me per les cantonades amb tu. Llavors, no vull fer el pas».\nDe moment, sembla que Lola vol frenar la seva relació amb Simone. Tant és així que, fins i tot, ha arribat a manifestar que la supera que ell estigui tot el temps darrere d'ella. No obstant això, ell està disposat a conquistar-la i seguir endavant amb la seva relació. Per ara, la jove lleonesa sembla que té les coses clares.\nTanmateix, tot podria canviar en uns dies. I és que el pròxim dijous serà testimoni en la foguera d'imatges en les quals el seu xicot va anar més enllà amb Carla. De fet, descobrirà que s'ha fet un petó de forma apassionada amb la temptadora i, això sense oblidar, que ha arribat a fer declaracions sobre Lola realment ofensives.\nNosotros viendo el avance del próximo capítulo 😱💥 #TentacionesDBT4 👉 https://t.co/aRYuaXgbVm pic.twitter.com/0cz1MnJMdY\nPotser quan vegi tot això, ella es tregui de sobre el pes de la responsabilitat i de la mala consciència i potser decideix deixar-se portar de forma definitiva. I sembla que serà així, d'acord amb alguna imatge que ja s'ha filtrat, la qual sembla deixar molt clar que Lola s'ho passarà molt bé dins de 'La isla de las tentaciones'.\nTelecinco Separació Amor


16-03-2022 fins al 31-03-2022\nInici sol·licituds: 16 de març\nObres literàries escrites originalment en llengua catalana o occitana d'autors o autores especialment rellevants en el context de la tradició literària, escrites en qualsevol gènere literari (novel·la, poesia, dietaris, epistolaris, assaig literari, etc.).\nObres de no-ficció sobre moviments, obres, autors o autores, i també sobre crítica literària, de literatura catalana o occitana, escrites en qualsevol llengua.\nNo poden optar a aquestes subvencions les entitats del sector públic, les entitats privades sense ànim de lucre ni les empreses editorials participades per entitats del sector públic.\nTermini de presentació de sol·licituds: del 16 al 31 de març de 2022 (ambdós inclosos). Visiteu el web per a més informació i per demanar aquest ajut\nSón subvencions per donar suport a propostes de traducció al català o a l'occità d'obres literàries escrites originàriament en llengua diferent del castellà. S'hi inclou la traducció d'obres en forma de llibre en paper, audiollibre o llibre electrònic.\nA les empreses editorials (persones físiques o jurídiques) domiciliades en un estat membre de la Unió Europea o associat a l’Espai Econòmic Europeu, quan el seu projecte tingui incidència a Catalunya, amb acreditació de distribució i comercialització.\nTermini de presentació de sol·licituds: del 16 de març al 28 d'octubre del 2022 (ambdós inclosos). Visiteu el web per a més informació i per demanar aquest ajut\nL'objecte d'aquestes subvencions és donar suport a projectes de promoció i difusió de la literatura en català i en occità que es facin dins dels territoris del domini lingüístic. S'entén per projectes de promoció i difusió l'organització de jornades i cicles de conferències, de festivals i espectacles literaris, de rutes literàries i altres accions sobre el patrimoni literari.\nA les entitats privades sense finalitat de lucre, l’Administració local i els ens públics que en depenen o que hi estan vinculats.\nTermini de presentació de sol·licituds: del 16 al 31 de març del 2022 (ambdós inclosos). Visiteu el web per a més informació i per demanar aquest ajut\nSubvencions per a projectes que articulin els sectors professionals en l’àmbit de les lletres catalanes (CLT045)\nSuport a les entitats privades sense ànim de lucre que vetllen pels interessos professionals dels escriptors en llengua catalana.\nModalitat 1: a les entitats privades sense finalitat de lucre (no s'inclouen les adscrites a una entitat pública) amb domicili social a Catalunya, que agrupen escriptors en llengua catalana dins de l'àmbit lingüístic català i vetllen pels seus interessos professionals.\nModalitat 2: les entitats privades sense ànim de lucre, incloses les adscrites a una entitat pública, la missió principal de les quals sigui la difusió del patrimoni literari català que actuïn dins de l'àmbit lingüístic català. La programació de les entitats que tinguin seu fora de Catalunya ha de mantenir una vinculació clara amb Catalunya perquè versa sobre obres o autors catalans o bé perquè inclou participants procedents de Catalunya. Als efectes d'aquestes bases, s'entén per autor català el que resideix a Catalunya i, en cas d'autors difunts, els que van néixer o van residir la major part de la seva vida a Catalunya.


Receptes de metabolisme ràpid de Haylie Pomroy - Article, Juny 2021\nReceptes de metabolisme ràpid de Haylie Pomroy\nPa torrat francès de maduixa (fase 1)\n1 llesca de pa de gra germinat\n1/2 tassa de maduixes congelades\n1/8 culleradeta d’estèvia o xilitol\nBatre la clara d’ou, la vainilla i la canyella en un bol petit. Remulleu bé el pa amb la barreja, recobrint les dues cares.\nEscalfeu una paella antiadherent i col·loqueu el pa sobre la superfície calenta, girant de tant en tant per torrar els dos costats.\nMentre es cou, escalfeu les maduixes en una paella a foc lent. Quan estiguin suavitzats a la meitat, afegiu-hi el suc de llimona i Stevia o Xilitol i deixeu-los coure fins que estiguin calents. Aboqueu immediatament les torrades franceses i mengeu-les.\nBol de pollastre i bròquil (fase 1)\n4 tasses de brou de verdures o de pollastre\n1/2 tassa de ceba vermella picada\n1/2 tassa de pastanaga picada\n1/2 tassa d’api picat\n1 cullerada de julivert o coriandre\n1/2 tassa d’arròs integral\n1 lliura de pit de pollastre desossat i sense pell, trossejat en trossos de 2 peus\n4 tasses de flors de bròquil\nBarregeu el brou, les verdures, 1 cullerada de julivert i l'all en una olla gran. Afegiu 1 tassa d’aigua i porteu a ebullició. Afegiu l'arròs i torneu a bullir. Tapem i deixem coure a foc lent durant 25 minuts. Traieu la tapa i deixeu-ho coure a foc lent durant 5 minuts més. Deixar de banda.\nMentre es cou l’arròs, poseu el pollastre i el bròquil en un bol. Afegiu-hi el suc de llima, el julivert, la sal i el pebre. Barregeu bé fins que el pollastre i el bròquil estiguin coberts amb els aromes. Transferiu la barreja de pollastre i bròquil a una paella més gran, repartint-la uniformement al fons amb una espàtula. Coure al forn durant 30 a 35 minuts.\nTraieu el pollastre del forn i deixeu-lo refredar. Dividiu l'arròs en quatre racions de 1/2 tassa. Dividiu la barreja de pollastre i bròquil en quatre porcions iguals i col·loqueu-la a sobre de l'arròs. Serviu i gaudiu. (No dubteu a doblar aquesta recepta i congelar més racions.)\nAranja de canyella al forn (fase 1)\nUna mica de cardamom (opcional)\nUna mica de nou moscada (opcional)\nPeleu i seccioneu l'aranja. Escampeu-la amb canyella, cardamom i nou moscada. Coure-ho durant 20 minuts a 375 ° F o fins que la canyella s’hagi caramel·litzat.\nPebre vermell farcit d’amanida de tonyina (fase 2)\nServeix 2 persones\nTonyina de llauna de 5 oz, envasada en aigua\n3 cogombres perses petits, picats finament\n1/2 tassa d'alfàbrega fresca, tallada en gasa\n2 cullerades de ceba vermella ben picada\n1 pebrot vermell rentat, reduït a la meitat i sense cor\nEscorreu la tonyina. Poseu-ho en un bol petit i afegiu-hi els cogombres, l'alfàbrega i la ceba. Remeneu-ho bé. Incorporar el suc de llimona, la mostassa, la sal i el pebre. Col·loqueu la barreja de tonyina a les meitats de pebre vermell. Serviu i gaudiu!\nNew Strip Steak amb bròquil al vapor (fase 2)\nFilet de vedella de Nova York de 5 a 6 oz (filet de closca)\n3 tasses de flors de bròquil\nPreescalfeu la graella amb la paella a la graella al seu lloc. Retalleu l’excés de greix del filet. Fregueu les dues cares amb els alls, sal i pebre. Poseu el bistec a la paella calenta i rostiu-lo a la cocció desitjada, de 7 a 15 minuts. (Si voleu que el filet estigui ben fet sense un exterior carbonitzat, feu un papalló o talleu el filet per la meitat.)\nMentre el filet es cou a la brasa, cuini el bròquil al vapor. Feu bullir 1 a 2 polzades d’aigua en una paella doble o amb una safata de filferro. Tapeu-ho i cuineu-ho al vapor durant aproximadament 4 a 6 minuts, o fins que es pugui perforar fàcilment amb una forquilla.\nCondimentar amb sal i pebre abans de servir amb el filet.\nNota: M’agrada fer un filet de trossos addicional per tallar a rodanxes i servir en una amanida per al dinar o el sopar de l’endemà.\nEmbolcall d’alvocat i enciam gall dindi (fase 3)\n2 a 4 fulles d'enciam romà grans *\n1 cullerada de salsa escollida\n1/2 tassa de gall dindi cuit\n1 tassa de ruca\n1/2 alvocat, tallat a rodanxes fines\nEscalfeu la truita en una paella seca o al microones. A sobre, poseu-hi hummus i salsa, repartint-se uniformement. Cullera sobre el gall dindi. A sobre, poseu-hi la ruca i l’alvocat, afegint sal i pebre al gust. Emboliqueu-vos i gaudiu-ne!\n* Si mengeu per sopar, podeu canviar les fulles d’enciam amb 1 truita de gra germinat, escalfada en una paella seca o microones.\nSofregit de gambes i verdures amb pasta de quinoa (fase 3)\n3 culleradetes d'all triturat\nDe 12 a 14 tiges d'espàrrecs, retallades i trossejades\n1 1/2 a 2 tasses de cols de Brussel·les en quarts\n3 culleradetes de coriandre picat\n1 culleradeta de flocs de pebrot vermell triturat\n2 caps de nadó bok choy, fons retirats\n1 lliura de gamba cuita molt gran\n2 tasses de quinoa fusilli cuit, arròs calent o salvatge\nEscalfeu l'oli d'oliva en una paella antiadherent gran. Sofregiu la ceba durant 4 minuts a foc mig. Afegiu els alls i salteu-los un minut més. Afegiu-hi els espàrrecs, els brots, el coriandre, els flocs de pebrot vermell i la sal marina. Sofregiu-ho fins que les verdures quedin ben tendres.\nAfegiu el bok choy i les gambetes i continueu cuinant a foc mitjà-alt fins que les gambetes s’escalfin.\nServiu sobre pasta de quinoa o arròs salvatge.\nsuc d'aranja vinagre de sidra de poma i beguda de mel\nes pot beure suc de remolatxa cada dia\nPla de menú de dieta de desintoxicació de 3 dies


La lluita contra l’anorèxia. Visió d’una professional | SETCA\nLa lluita contra l’anorèxia. Visió d’una professional\nby in Professionals TCA • 1,478 Comments\nUn dels aspectes que per mi, com a professional que em dedico al tractament dels trastorns alimentaris, defineix amb més profunditat l’Anorèxia és la necessitat de tenir-ho Tot controlat.\nTot significa tot, què mengen i deixen de menjar, què fan i diuen, què creuen que pensaràn els altres, què haurien de fer i especialment a controlar-se a nivell emocional. No aconsegueixo acostumar-me a aquesta por a sentir i a compartir el que senten amb els altres, a aquesta cerca d’anestesiar-se davant aquelles situacions que els generen por, dolor, tristesa, frustració…etc. I des d’aquest fugir i no mirar-se, el símptoma pur i dur del control del cos i del menjar agafa protagonisme i va arrelant-se en tots els aspectes de la vida de la persona.\nRosa Calb psicòloga pionera en el tractament dels trastorns alimentaris parla de la instauració dels mateixos quan totes les preocupacions de la persona s’acaben reduint al que menja o deixa de menjar i al que marca la bàscula.\nÉs important, com a professionals, poder detectar i modificar tots aquells mecanismes que mantenen i perpetuen el trastorn tant a nivell simptomàtic com a nivell emocional i vivencial.\nLa forma de menjar de la persona que pateix anorèxia acaba sent un paral·lelisme amb la manera de viure. Cal trencar aquesta necessitat de control sota la qual domina la inseguretat i la por a sentir i viure, i acompanyar a la persona en aquest procés necessari de creixement i valoració d’un mateix.\nÉs important ensenyar a vincular l’autoestima amb el coneixement i l’acceptació d’un mateix, amb la valoració de les qualitats i dels defectes que ens defineixen i ens fan ser únics i autèntics. Cal ensenyar a cuidar el cos des de dins i no des de fora, i a tenir una visió més crítica davant tots aquells missatges que se’ns venen des d’una societat materialista i consumista, des d’aquest ideal de bellesa operada amb cares de plàstic . Defensar a nivell social el dret de ser com sóc i no com la societat vulgui que sigui, i difondre la tasca d’associacions com la de IMA imatge i autoestima que lluita per defensar uns valors sans .\nCrec que és important transmetre, tant a nivell professional com en la nostra vida pròpia personal, la importància de valorar les coses realment essencials, el donar des de l’autenticitat de cadascun, l’ésser sincer i honest amb nosaltres mateixos i amb els altres, el poder compartir, el ser tolerants, el respectar, el permetre’s equivocar-se. Ensenyar i transmetre que la vida s’aprèn caminant decidint equivocant-nos i aprenent del nostre propi caminar.\nPsicòloga clínica fundadora de SETCA\n← Testimoni sobre la lluita contra l’anorèxia\nTestimoni sobre la lluita contra l’anorèxia. Carta de comiat. →


Nature One - Viquipèdia, l'enciclopèdia lliure\n50° 02′ 36″ N, 7° 25′ 21″ E / 50.043333333333°N,7.4225°E / 50.043333333333; 7.4225Coord.: 50° 02′ 36″ N, 7° 25′ 21″ E / 50.043333333333°N,7.4225°E / 50.043333333333; 7.4225\nPydna durant el Nature One del 2003\nNature One 2004 Acampada\nEl Nature One és un gran festival a l'aire lliure de música electrònica, on acudeixen molts discjòqueis d'Alemanya i de tot el món. No és tan gran o vell com el Maydayperò el Nature One va acabar superant-lo en assistència, ja que el Mayday només dura un dia, mentre que el Nature One en dura dos, de divendres a diumenge de matí. El primer Nature One va tenir lloc a prop de l'aeorport de Frankfurt el 1995.\nLa música que es punxa és techno, hardtechno, trance, drum'n'bass, electro, schranz, etc. Al contrari que el Love Parade, el Nature One costa uns 70 euros (2010). Una de les atraccions principals a part de la música, és l'exhibició dels focs artificials a la nit del dissabte. El festival dura sempre durant un ampli cap de setmana al primer cap de setmana d'agost.\nEl 2004 el festival va tenir una assistència d'aproximadament unes 53.000 persones, de les quals 40.000 varen utilitzar els camps pròxims per acampar-hi el cap de setmana sencer.[Cal actualitzar] Algunes persones que no poden pagar-se l'entrada o simplement que no poden entrar-hi, opten per restar fora com a alternativa. El festival en si mateix s'estructura en diferents floors, el principal, a l'aire lliure; un altre dins una carpa, un en un jardí anomenat Groovalistic i d'altres en àrees més petites. La majoria d'aquestes sales estan situades en una zona militar ara desocupada, és un lloc idoni per a muntar-hi un festival d'aquestes dimensions.\nA Wikimedia Commons hi ha contingut multimèdia relatiu a: Nature One\nObtingut de «https://ca.wikipedia.org/w/index.php?title=Nature_One&oldid=22020617»\nLa pàgina va ser modificada per darrera vegada el 27 set 2019 a les 13:09.


‘URBEX, descobrint el buit del temps’. La fotògrafa ganxona Zayas Levan exposa al Centre Cívic Vilartagues • Ràdio Capital de l'Empordà\nCulturaArts visualsNotíciesSant Feliu de Guíxols\n‘URBEX, descobrint el buit del temps’. La fotògrafa ganxona Zayas Levan exposa al Centre Cívic Vilartagues\nLa mostra vol donar a conèixer aquest moviment cultural que ens deixa mitjançant la fotografia testimonis dels espais construïts per l’home i posteriorment abandonats\nEl Centre Cívic de Vilartagues de Sant Feliu de Guíxols acull des d’aquest dilluns dia 10 de gener i fins al 15 de febrer, l’exposició que porta per títol ‘URBEX, descobrint el buit del temps’.\nEs tracta del treball de la fotògrafa Zayas Levan, (Instagram: zayas_levan), nascuda a la nostra ciutat el 1982. Ens il·lustra amb una sèrie de fotografies la sensació del buit que ens deixa el pas del temps. Un buit que ens pot inspirar sentiments molt diferents des de l’angoixa a una sensació de pau o tranquil·litat i també el gaudir d’imatges que ens evoquen directament l’inexorable pas del temps.\nLa mostra vol donar a conèixer aquest moviment cultural que ens deixa mitjançant la fotografia testimonis dels espais construïts per l’home i posteriorment abandonats. Espais on el buit que deixa el pas del temps és el protagonista.\nArticle anteriorNovetats de la setmana: The Weeknd, Inna, The Tyets, alt-J\nArticle següentEl TSJC prorroga 2 setmanes més les restriccions


Editorial: El coronavirus altera el calendari electoral\nEl coronavirus altera el calendari electoral\nÉs raonable suspendre les eleccions a Euskadi i Galícia, una decisió que hauria d'haver pres Macron a França\n16 de de març del 2020. 22:28\nLes eleccions autonòmiques a Euskadi i Galícia han quedat suspeses per la pandèmia del coronavirus, un fet sense precedents en la democràcia espanyola, però que és perfectament comprensible pels problemes de mobilitat i d’organització d’una campanya electoral normal, la previsible alta abstenció i els possibles biaixos del vot, perquè les persones de més edat tindrien més dificultats per acudir a les urnes a dipositar el seu vot.\nAquestes mateixes raons abonaven la suspensió de la primera volta de les eleccions municipals a França, que, no obstant, es van celebrar diumenge contra tota lògica. Amb tot el país pendent del coronavirus i el Govern demanant a la població que es reclogués a casa seva, era absurd que alhora se’ls convidés a votar al mantenir la convocatòria. I el desastre ha sigut monumental, perquè només un 45% dels francesos van anar a votar, menys de la meitat per primera vegada en la història de la Cinquena República i 20 punts menys que el 2014, malgrat les mesures d’higiene que es van adoptar als col·legis electorals. Aquest fracàs se l’ha d’adjudicar el president de la República, Emmanuel Macron. L’altre fracàs del president és el que correspon al seu partit, La República en Marxa, amb uns candidats que van quedar majoritàriament tercers a les grans ciutats i per sota del 10% en d’altres.\nDels altres resultats destaca la pujada dels ecologistes i la resistència dels partits tradicionals, Els Republicans (la dreta) i el Partit Socialista, als seus feus. La dreta conserva Niça i Cannes, tot i que pot perdre Marsella i Bordeus. Els socialistes obtenen una victòria més àmplia del que s’esperava a París i encapçalen l’escrutini a Lilla, Nantes i Rennes, mentre que l’extrema dreta està a un pas d’aconseguir Perpinyà. Al final, no obstant, s’ha imposat la lògica que no es va voler aplicar en la primera volta i la segona ha quedat suspesa. Però la celebració en solitari de la segona volta planteja problemes jurídics perquè alguns experts afirmen que s’ha d’anul·lar també la primera. Un fiasco total que es podria haver evitat si Macron hagués suspès la votació.\nEmmanuel Macron Eleccions França Galícia País Basc Eleccions autonòmiques França Coronavirus a Espanya Coronavirus


Tecnologies – Pàgina 10 – Altre lloc gestionat amb el WordPress\nPreparació proves lliures per a l’obtenció del graduat en educació secundària.\n17 d'abril de 2012 andreu ortin app\nSi us voleu treure el títol de graduat en educació secundària ho podeu fer assitint a classes presencials o be preparant-vos per a fer una prova lliure. A Catalunya cada any es convoquen dues proves lliures. Per preparar aquestes proves es molt aconsellable cercar algú que us assesori i no fiar-se de les acadèmies i altres cursos que normalment utilitzen un material que no està adaptat a les proves d’aquí Catalunya. Us deixo el següent enllaç on us poden informar en què consisteixen aquestes proves. Us haureu de donar d’alta i deixar un missatge explicant el tipus d’informació que voleu.\nAplicacions per a fer video tutorials.\n12 d'abril de 2012 andreu ortin app\nEn aquest video tutorial s’expliquen quatre de les aplicacions més utlitzades per a capturar la pantalla de l’ordinador. Es fa una breu descripció de cada una i com s’han d’utilitzar.\nLa biblioteca de l’Edmodo.\n5 d'abril de 2012 andreu ortin app\nL’edmodo és una aplicació molt útil tant per a professors com per a alumnes. Una de les coses que té i que a mi m’agrada especialment són les biblioteques per la facilitat com si pot afegir contingut mitjançant un marcador insertat en el navegador. En aquest tutorial explico com s’ha de fer.\nEl teorema de Pitàgoras\n19 de març de 2012 andreu ortin app\nExplicació del teorema de pitàgoras a l’estil Khan Academy\nIsomètrica amb el qcad\n28 de gener de 2012 andreu ortin app\nHas de fer el dibuix de la imatge amb les tres vistes en dièdric i la isomètrica. Un cop ho hagis fet l’envies a traves de l’edmodo per a què sigui avaluat. Es suposa que les vistes en dièdric ja es saben fer, raó per la qual en el tutorial només s’explica com s’ha de fer la perspectiva isomètrica. Has d’enviar dos arxius un en format pdf i l’altre en dxf.\nHistograma utilitzant el LibreOffice\n26 de gener de 2012 andreu ortin app\nPer a fer l’exercici baixa el fitxer clicant aquí, mira el tutorial de sota i un cop hagis fet l’exercici ho envies a través de l’edmodo perquè sigui avaluat.\nDibuix amb el Qcad\n17 de gener de 2012 andreu ortin app\nUtilitzant el programa QCAD has de dibuixar el dibuix que tens en la imatge. Per a saber com es fa segueix el tutorial i un cop ho hagis fet ho envies al tutor en format pdf a traves de l’edmodo clicant aquí.


e-Xaps. Partits polítics i Internet: Fes Europa!\nPublicat per e-Xaps a 15:31\nFa unes setmanes ha sortit a la llum una interessant iniciativa per a que la gent es pugui implicar més en les eleccions europees i en el que la UE significa. Així, s'ha creat FesEuropa.cat, l’objectiu principal de la qual és fer arribar preguntes i propostes dels ciutadans als candidats dels partits catalans que es presenten a les properes eleccions europees del 7 de juny.\nLa plataforma permet crear una nova pregunta o tema amb vídeo, imatge i/o text. Només cal registrar-se i, totes les preguntes poden ser complementades amb comentaris i aportacions d’altres ciutadans, a més, es vol comptar amb la participació de la ciutadania, podent votar les millors preguntes a fer als diferents candidats i candidates.\nDes de la Fundació Catalunya Europa s’està comunicant d’aquesta iniciativa a tots els partits polítics, candidats, associacions vinculades a Europa,... amb la finalitat de què els propis candidats o persones del seu equip utilitzin aquesta eina i responguin les preguntes. Avui ja ha respost a les preguntes la primera candidata catalana a les europees, Maria Badia. Badia ha respost directament a través dels comentaris de la web, donant-se d’alta com usuària, amb el que la pregunta/resposta esdevé una conversa entre el ciutadà i el polític.\nEl portal Fes Europa és un treball conjunt de Nuestra causa i la Fundació Catalunya - Europa. Poden seguir el rastre de feseuropa al twitter, al delicious i al facebook i, naturalment, al seu blog. I tal com diu en Donaire, el principal ingredient per a una política 2.0 són uns ciutadans 2.0, pel que us animo a participar.\nEtiquetes de comentaris: europees09


Arxius de Notícies - Pàgina 3 de 44 - Fundació Enllaç\nDel 27 de setembre al 6 d’octubre, durant un setmana, diferents grups, entitats, artistes i persones presenten activitats i accions per donar visibilitat als col·lectius LGTBI+. S’hi fan xerrades, projeccions, espectacles, exposicions, mostres, entre d’altres propostes. Continuar llegint “Hi vens amb nosaltres? 5a. Setmana LGTBI+” →\nJa ets gran i et trobes bé de salut, però t’amoïna pensar què pot passar d’aquí uns anys, com estaràs, si tindràs prop teu persones amb qui t’entenguis, comparteixis gustos, aficions i una manera de veure la vida. Posats a imaginar, t’imagines trobar un grup de persones així, de confiança, i fer-vos una casa al vostre gust, amb espais privats i d’altres comuns, per viureu junts? Això és el que ha fet l’Enric Emo, un amic de la Fundació Enllaç. Iniciatives com aquesta fins i tot tenen un nom: cohousing, en anglès. Es pot traduir com a cohabitatge. Continuar llegint “Cohabitatge: les claus d’un projecte!” →\nUna nova etapa a la Fundació Enllaç\n28 de juliol de 2021 10 d'agost de 2021\nEls tres presidents de la Fundació Enllaç. D'esquerra a dreta, Ricardo de la Rosa, Ignasi Pujades i Joan-Andreu Bajet. Tres moments de la història de l'entitat.\nL’advocat Ricardo de la Rosa és el nou president de la Fundació Enllaç i el doctor en Treball Social Josep Maria Mesquina, vice-president. Així ho va aprovar el patronat de la Fundació en la reunió extraordinària el juliol de 2021. La Fundació Enllaç inicia així una nova etapa. Continuar llegint “Una nova etapa a la Fundació Enllaç” →\nPublicat a Notícies, Premsa Etiquetat Fundació Enllaç